Държавен вестник, бр. 7, 2013 г., стр. 81

БРОЙ  7	
Д Ъ Р Ж А В Е Н  В Е С Т Н И К 	
СТР.  81  
(2) Първа хватка. Бързо се отпуска лявата 
ръка, едновременно с дясната се обхваща 
карабината за горната част на ложата и по­
луложата и се поставя в положение, както е 
показано на фиг. 15б.
(3) Втора хватка. С дясната ръка караби­
ната се пренася надолу към десния крак и 
се обръща със затвора към тялото, като се 
придържа с лявата ръка с палеца до тръбич­
ката на ножа и пръстите, изпънати под ъгъл 
45°. Карабината се държи по протежение на 
бедрото на десния крак така, че прикладът с 
вътрешната страна да се допира до външната 
част на ходилото, без да се опира в земята. 
(4) Трета хватка. Бързо се отпуска лявата 
ръка, а с дясната се поставя карабината на 
земята (фиг. 15а).
Чл. 65. При движение с оръжие „при нозе“ 
и в положения „на рамо“ със свободната ръка 
се извършва свободно движение покрай тялото 
в такта на крачката.
Чл. 66. (1) Ако е необходимо да се сгъне 
или постави ножът, се подават командите 
„Сгъни – НОЖА!“ и „Постави – НОЖА!“. 
Поставянето на ножа се изпълнява по команда 
„Постави – НОЖА!“ в две хватки.
(2) Първа хватка. По предварителната 
команда лявата ръка отключва ножа и го 
придържа успоредно на земята, като дланта 
сочи нагоре и пръстите са изпънати. 
(3) Втора хватка. Енергично се повдига 
ножът, заключва се и лявата ръка се прибира 
към тялото.
Чл. 67. (1) За снемане на ножа се подава 
командата „Сгъни – НОЖА!“ в две хватки.
(2) Първа хватка. По предварителната ко­
манда „Сгъни“ лявата ръка отключва ножа 
и го придържа успоредно на земята, като 
дланта сочи надолу и пръстите са изпънати.
(3) Втора хватка. По изпълнителната ко­
манда „НОЖА“ лявата ръка енергично сгъва 
ножа и се прибира към тялото.
Чл. 68. При движение с карабина „на рамо“ 
по изпълнителната команда „Стой!“ се спира 
и без команда карабината се взема „при нозе“ 
по хватките, посочени в чл. 64. При движение 
с карабина в друго положение след спиране 
тя се взема при нозе само по команда.
Чл. 69. (1) В движение карабината от „при 
нозе“ се взема „на рамо“ в две хватки, както 
на място, посочени в чл. 63, по командата 
„На ра-МО!“, която се подава едновременно 
със стъпването на левия крак. 
(2) По изпълнителната команда се прави 
крачка с десния крак и след това последова­
телно с поставянето на левия крак на земята 
се изпълнява всяка хватка.
Чл. 70. (1) В движение карабината от 
положение „на рамо“ се взема „при нозе“ в 
три хватки, както на място, съгласно чл. 64, 
по командата „При но-ЗЕ!“, която се подава 
едновременно със стъпването на левия крак. 
(2) По изпълнителната команда се прави 
крачка с десния крак, след което последова­
телно, с поставянето на левия крак на земята, 
се изпълнява всяка хватка.
Чл. 71. (1) В движение карабината се взема 
„на ръце“ от положение „на рамо“ в две хватки 
по командата „На ръ-ЦЕ!“, която се подава 
едновременно със стъпването на левия крак.
(2) Първа хватка. Като се продължава дви­
жението, прави се крачка с десния крак и със 
стъпването на левия крак се отпуска лявата 
ръка с карабината надолу докрай, едновре­
менно с дясната ръка се хваща карабината за 
шийката на ложата заедно с ремъка.
(3) Втора хватка. Прави се още една крачка 
с десния крак и със стъпването с левия крак 
карабината се пренася бързо с дясната ръка 
към десния хълбок, като се обръща с магазина 
надолу и се прихваща с лявата ръка за гор­
ната част на ложата и полуложата. Шийката 
на ложата се притиска към десния хълбок до 
пояса, десният лакът се разтваря по линията 
на рамото. Върхът на ножа се държи на ви­
сочината на очите (фиг. 16).
Чл. 72. (1) В движение карабината се взе­
ма „на рамо“ от положение „на ръце“ в две 
хватки по командата „На ра-МО!“, която се 
подава с поставянето на левия крак на земята.
(2) Първа хватка. Като се продължава 
движението, с десния крак се прави крачка, 
едновременно със стъпването с левия крак, 
карабината се тласка с лявата ръка нагоре 
към тялото, като се обръща с дясната ръка 
със затвора напред и се поставя отвесно на 
дланта на отпуснатата лява ръка.
(3) Втора хватка. С десния крак се прави 
още една крачка и едновременно със стъп­
ването с левия крак карабината се взема „на 
рамо“ и се отпуска дясната ръка.
Фиг. 16 – Хватка „на ръце“ с карабина в 
движение
Чл. 73. При излизане от строя, когато 
карабината е в положение „на рамо“, преди 
тръгването се взема „при нозе“. След връщане 
в строя оръжието се взема в положението, 
в каквото се държи от стоящите в строя во­
еннослужещи.